Dunavecse Város Önkormányzata Pénzügyi, Ügyrendi és Városgazdálkodási Bizottsága

324-5/2024.

JEGYZŐKÖNYV

Készült a bizottság 2024. május 29-én /14,30-14,58 / megtartott üléséről

Az ülés helye: Városháza ülésterme
Jelen vannak:

Molnár Gyula képviselő, a bizottság elnöke, Tóth József képviselő, a bizottság elnökhelyettese, Aranyi János Gábor képviselő, a bizottság tagja (3 fő) 

Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Kovács Péter képviselő, Sándor Zsombor képviselő, Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Aranyi Ágota intézményvezető (Vikár Béla Könyvtár), Gugyella Mariann óvodavezető, Erős Erika (Százszorszép Óvoda) Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde) dr. Pándi Ottó intézményvezető (dr. Kolozs Gergely Kistérségi Egészségügyi Centrum)
Jegyzőkönyvvezető: Marticsné Molnár Szilvia

Molnár Gyula képviselő, a bizottság elnöke

Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Tóth József fogja aláírni. Javasolta, hogy a 2024. május 29-i testületi ülés elé kerülő alábbi napirendi pontokat tárgyalja meg és véleményezze a bizottság.  
Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

50/2024. (V. 29.) P. Ü. V. Biz. normatív határozata

Napirend elfogadása

(2024. május 29.)











H a t á r o z a t

       I.       3.) A 2023. évre vonatkozó éves, összefoglaló ellenőrzési jelentés
          elfogadása
                  II.     4.)  Javaslat az önkormányzat 2023. évi zárszámadásának megtárgyalása, - a 

                                 zárszámadási rendelet megalkotása. 
                 III.    5.)  Javaslat az önkormányzat vagyonáról és a vagyongazdálkodás 

                                 szabályairól szóló rendelet módosítására
                 IV. 8. a)  Döntés árajánlatok beérkezéséről a könyvtár pályázathoz
                                (műszaki ellenőri, közbeszerző kiválasztására)

A napirendi pontok elfogadása után megkezdődött azok egyenkénti tárgyalása.

I. Napirend:
     3.) A 2023. évre vonatkozó éves, összefoglaló ellenőrzési jelentés elfogadása
          Előterjesztő: Vörös Sándor polgármester
          Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke

A 2023. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adnak számot: A 2023. évben egy ellenőrzési feladat került meghatározásra „Az önkormányzat és intézményei pénzkezelésének vizsgálata” tárgyú ellenőrzés volt tervezve.
Az ellenőrzés keretében az pénzkezeléssel kapcsolatos bizonylatok alaki és tartalmi ellenőrzése, készpénzkezelés, vagyonvédelem, pénztárzárlat ellenőrzése, pénztári rovancs, a pénzkezelési szabályzatban foglaltak betartásának vizsgálata, ellenőrzése volt a cél.

Az ellenőrzésről, a jelentésben foglaltakról, a megvalósított intézkedésekről éves összefoglaló jelentést készítettünk. Az összefoglaló jelentés részletesen beszámol a 2023. év terhére tervezett tevékenységről, a jelentés hibát nem állapított meg, javasolta a bakkártya használatát a készpénzforgalom csökkentése érdekében. A fenti ellenőrzéshez kapcsolódóan az ellenőrzési jelentést, az éves összefoglalót, az ellenőrzések nyilvántartása az előterjesztéshez csatolva van. Javaslom a 2023. évre vonatkozó éves összefoglaló ellenőrzési jelentés elfogadását.
Vörös Sándor polgármester 

A belső ellenőr megjegyezte, hogy a készpénzforgalmat, amennyire tudjuk, csökkentsük le, átutalással vagy bankkártyás fizetéssel intézzünk. Előrelépés az ügyben év eleje óta történt, hiszen több bankszámlánkhoz is igényeltünk kártyát, így a pénzfelvétel és egyéb dolgok kártyával történnek.

Molnár Gyula képviselő, a bizottság elnöke

Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet az ellenőri jelentés elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

51/2024. (V.29.) P.Ü.V. Biz.hat.

A 2023. évre vonatkozó éves, összefoglaló ellenőrzési jelentés

elfogadása











H a t á r o z a t
 1./ A Pénzügyi, Ügyrendi és Városgazdálkodási Bizottság megtárgyalta a 2023. évre vonatkozó éves, összefoglaló ellenőrzési jelentés elfogadásáról szóló előterjesztést és azt elfogadásra javasolja a képviselő-testület számára. 
2./  Ezen határozatról értesül:

- Molnár Gyula képviselő, a bizottság elnöke
II. Napirend:
        5.) Javaslat az önkormányzat 2023. évi zárszámadásának megtárgyalása, - a 

              zárszámadási rendelet megalkotása. 
              Előterjesztő: Vörös Sándor polgármester
              Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke

A kiadott anyagban láthatjuk, hogy 1.964.109.684 Ft bevétellel, illetve 1.519.877.399 Ft kiadással zártuk a 2023. évet, pénzmaradvány keletkezett. Átnéztem az előterjesztést és úgy gondolom, hogy eredményes gazdálkodásról kaptunk tájékoztatást. A magam részéről elfogadásra javaslom a zárszámadási rendelet tervezetet. Mondjátok el véleményeteket.
Tóth József képviselő, a bizottság elnökhelyettese

Javaslom, hogy fogadjuk el a zárszámadási rendelet tervezetet. 
Molnár Gyula képviselő, a bizottság elnöke

Megkérdezem a bizottság tagjaitól, hogy van-e kérdés a napirenddel kapcsolatban?

A bizottság tagjai részéről kérdés nem merült fel. 

Megkérdezem a bizottság tagjaitól, hogy ki ért egyet a zárszámadási rendelet tervezet elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

52/2024. (V.29.) P.Ü.V. Biz.hat.

Javaslat az önkormányzat 2023. évi zárszámadásának

megtárgyalása,  a zárszámadási rendelet megalkotása










            H a t á r o z a t
 1./ A Pénzügyi, Ügyrendi és Városgazdálkodási Bizottság megtárgyalta az önkormányzat 2023. évi zárszámadásáról szóló előterjesztést és a rendelet tervezetet elfogadásra javasolja a képviselő-testület számára. 

2./  Ezen határozatról értesül:

- Molnár Gyula képviselő, a bizottság elnöke

III. Napirend:
      4.)  Javaslat az önkormányzat vagyonáról és a vagyongazdálkodás 

             szabályairól szóló rendelet módosítására

             Előterjesztő: Vörös Sándor polgármester

             Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. Az állam ingyenesen az Önkormányzat tulajdonába adta a Rákóczi u. egy részét, mely a 1909/1 hrsz-on található és 1543 m2 nagyságú. Az ingatlant szükséges a kizárólagos önkormányzati tulajdonok közé az 1. mellékletbe felvenni. Eladásra került az volt Bács-víz vagyonból származó, az 5 önkormányzat tulajdonát képező 1967 hrsz-ú gazdasági terület, melyet a korlátozottan forgalomképes vagyonelemek közül, a 2. mellékletből törölni szükséges. Eladásra került a Csősz utcai 1849/2 hrsz-ú telek. Ez az üzleti vagyon kategóriájába tartozik, és a 3. mellékletből szükséges törölni. A zárszámadási rendeletnek legkésőbb május 31. napjáig kell hatályba lépnie. Javaslom a rendelet tervezet elfogadását.
Molnár Gyula képviselő, a bizottság elnöke

Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem volt.

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a vagyonrendelet tervezet elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

53/2024. (V. 29.) P.Ü.V. Biz.hat.

Javaslat az önkormányzat vagyonáról és a vagyongazdálkodás  

szabályairól szóló rendelet módosítására























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy az önkormányzat vagyonáról és a vagyongazdálkodás szabályairól szóló rendelet tervezetet elfogadásra javasolja.

2./  Ezen határozatról értesül:

- Molnár Gyula képviselő, a bizottság elnöke

IV. Napirend:
       8. a)  Döntés árajánlatok beérkezéséről a könyvtár pályázathoz
                (műszaki ellenőri, közbeszerző kiválasztására)
                Előterjesztő: Vörös Sándor polgármester 

                Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

A képviselő testület korábbi döntésének megfelelően versenyeztetésre került az önkormányzat TOP_Plusz-1.2.1-21-BK1-2023-00046, az Élhető Dunavecse pályázat keretében a Vikár Béla Könyvtár felújításához, valamint Dunavecse közterület fejlesztéséhez szükséges közbeszerzési szakértői és műszaki ellenőri szolgáltatás, valamint a Magyar Falu Program, MFP/ÖTIFB/2024 kódszámú „Kommunális eszközök beszerzése” pályázat, projekt eszközbeszerzés 1. rész (seprőgép, padka kasza, árokásó) és 2. rész (Husqvarna Zero Turn Z545X fűnyírógép) beszerzése.

A beszerzési eljárásokra beérkezett a szükséges számú érvényes ajánlat, így a testület tud döntést hozni az egyes eljárások kapcsán a nyertes ajánlattevőről. A beérkezett árajánlatok alapján beszerzési eljárásonként összegzés/kedvezményezetti nyilatkozat készült, amelyeket az előterjesztéshez mellékelve megküldünk.
Az értékelésnél minden esetben az ajánlati ár volt a döntő szempont, így az egyes beszerzések esetében az alábbi ajánlattevők adták a legkedvezőbb árajánlatot:

TOP_Plusz közbeszerzési szakértői szolgáltatás:
Bács-Tender Kft., 1.397.000 Ft
TOP_Plusz műszaki ellenőri szolgáltatás:
KIBBAU’77 MÉRNÖK Kft., 1.195.000 Ft
MFP/ÖTIFB/2024 Kommunális eszközök beszerzés 1. rész:
Bátor Agrotrade Kft., 5.255.768 Ft
MFP/ÖTIFB/2024 Kommunális eszközök beszerzés 2. rész:
KoliTeam Kft., 3.291.950 Ft
Megkérdezem a bizottság tagjaitól, hogy ki ért egyet azzal, hogy a közbeszerzési szakértői szolgáltatást a Bács-Tender Kft-től, a műszaki ellenőri szolgáltatást a KIBBAU’77 Mérnök Kft-től rendeljük meg?

A bizottság tagjai 3 igen szavazattal, ellenszavazat nélkül az alábbi határozatot hozták:

54/2024. (V.29.) P.Ü.V. Biz.hat.

Döntés árajánlatok beérkezéséről a könyvtár pályázathoz

(műszaki ellenőri, közbeszerző kiválasztására)










   H a t á r o z a t
1./ A Pénzügyi, Ügyrendi, Humán és Városgazdálkodási Bizottság megtárgyalta a TOP_Plusz-1.2.1-21-BK1-2023-00046, az Élhető Dunavecse pályázat keretében a Vikár Béla Könyvtár felújításához, valamint Dunavecse közterület fejlesztéséhez szükséges közbeszerzési szakértői és műszaki ellenőri szolgáltatásra beérkezett árajánlatokat és az alábbi ajánlattevők adták a legkedvezőbb árajánlatot:
TOP_Plusz közbeszerzési szakértői szolgáltatás:
Bács-Tender Kft., 1.397.000 Ft
TOP_Plusz műszaki ellenőri szolgáltatás:
KIBBAU’77 MÉRNÖK Kft., 1.195.000 Ft

2./ A bizottság továbbá úgy határoz, hogy a Magyar Falu Program, MFP/ÖTIFB/2024 kódszámú „Kommunális eszközök beszerzése” pályázat, projekt eszközbeszerzés 1. rész (seprőgép, padka kasza, árokásó) és 2. rész (Husqvarna Zero Turn Z545X fűnyírógép) beszerzése tárgyában a legkedvezőbb ajánlatot:

 MFP/ÖTIFB/2024 Kommunális eszközök beszerzés 1. rész:
Bátor Agrotrade Kft., 5.255.768 Ft
MFP/ÖTIFB/2024 Kommunális eszközök beszerzés 2. rész:
KoliTeam Kft., 3.291.950 Ft. adta.
2./ A bizottság javasolja az 1. és 2. pontban felsorolt szolgáltatás megrendelését.
3./  Ezen határozatról értesül:

- Molnár Gyula képviselő, a bizottság elnöke

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 14,48-kor bezárta.

Kmft.


       Molnár Gyula


                                        Tóth József
                       Képviselő                                                        
        Képviselő  

                a bizottság elnöke                                                               a bizottság tagja

